Държавен вестник, бр. 109, 2003 г., стр. 61

Б Р О Й  109
Д Ъ Р Ж А В Е Н   В Е С Т Н И К
С Т Р .  61
Чл. 7. Последващата оценка на общински и
ипотечни облигации, които не се търгуват на
регулирани пазари на ценни книжа, се извърш-
ва съгласно чл. 6, ал. 3.
Чл. 8. Банковите депозити в левове и в чуж-
дестранна валута, парите на каса, паричните
средства по разплащателни сметки в левове и в
чуждестранна валута и краткосрочните взема-
ния се оценяват към края на предходния рабо-
тен ден, както следва:
1. банковите депозити—по номиналната им
стойност и полагащата се съгласно договора
натрупана лихва;
2. парите на каса—по номинална стойност;
3. паричните средства по разплащателни
сметки—по номинална стойност;
4. краткосрочните вземания, свързани с ин-
вестиции, вземания от пенсионноосигурител-
ното дружество и други вземания—по себе-
стойност.
Чл. 9. Нефинансовите активи се оценяват при
спазване на следните изисквания:
1. при първоначално придобиване на инвес-
тиционните имоти—по цена на придобиване,
включваща и разходите по сделката;
2. при последващо оценяване—по справед-
лива стойност.
Чл. 10. (1) Оценката на инвестиционен
имот по справедлива стойност се извършва
към края на всяка календарна година или при
настъпване на промяна след последната оцен-
ка с повече от 10 на сто в индекса на цените на
недвижимите имоти или в индекса на инфла-
ция, определен от Националния статистичес-
ки институт.
 (2) При наличие на активен пазар на ин-
вестиционни имоти оценката по чл. 9, т. 2 се
извършва по текущи пазарни цени за подобен
имот със сходно местонахождение и в сходно
състояние.
(3) При липса на пазарни цени оценката се
извършва поотделно от най-малко двама неза-
висими оценители с подходяща професионална
квалификация и опит, като се приема най-нис-
ката изготвена оценка.
(4) Оценката по ал. 2 не може да бъде възло-
жена на лице, което:
1. притежава пряко или чрез свързани лица
акции в пенсионноосигурителното дружество;
2. е член на управителен или контролен ор-
ган на пенсионноосигурителното дружество;
3. е свързано лице с член на управителния
или контролния орган на пенсионноосигурител-
ното дружество или с лице, което притежава
пряко или чрез свързани лица повече от 5 на сто
от акциите на дружеството;
4. е продавач на недвижимия имот, член на
управителен или контролен орган, съдружник
или акционер на продавача, както и свързано
лице с продавача, с член на управителния или
контролния му орган, с негов съдружник или
акционер;
5. може да бъде повлияно от друга форма на
зависимост или конфликт на интереси.
(5) Обстоятелствата по ал. 4 се удостоверя-
ват от оценителите с декларация.
Чл. 11. (1) Банковите депозити, парите на
каса и паричните средства по разплащателни
сметки в чуждестранна валута се преизчисля-
ват в левова равностойност, определена по цен-
тралния курс на Българската народна банка,
валиден за деня, за който се отнася оценката.
(2) Краткосрочните вземания в чуждестран-
на валута се преизчисляват в левова равностой-
ност, определена по централния курс на Бъл-
гарската народна банка към датата на възник-
ването им.
(3) Финансовите и нефинансовите активи,
които се водят по справедлива стойност, изра-
зена в чуждестранна валута, се преизчисляват в
левова равностойност, като се използват цент-
ралните курсове на Българската народна бан-
ка, които са били в сила при определянето на
тези стойности.
Чл. 12. (1) За определяне на стойността на
нетните активи на фонд за допълнително пен-
сионно осигуряване се извършва оценка на па-
сивите на фонда.
(2) Пасивите на фонд за допълнително пен-
сионно осигуряване, които се вземат предвид
при определяне стойността на нетните му ак-
тиви, са:
1. задълженията към пенсионноосигурител-
ното дружество за заплащане на таксите и уд-
ръжките по чл. 201, ал. 1 и чл. 256 от Кодекса за
социално осигуряване;
2. задълженията към пенсионноосигурител-
ното дружество за заплащане на таксите и уд-
ръжките по чл. 202 и чл. 257, ал. 1 от Кодекса за
социално осигуряване;
3. начислените суми за изплащания в брой
на осигурени лица и пенсионери съгласно чл. 26,
ал. 3 и 4;
4. други задължения на фонда, различни от
задълженията към осигурените лица и пен-
сионерите.
 (3) Оценката на пасивите на фондовете за
допълнително пенсионно осигуряване по ал. 2
се извършва в съответствие с приложимите
счетоводни стандарти.
Чл. 13. Стойността на нетните активи на
фонд за допълнително пенсионно осигуряване
се определя, като от стойността на активите се
приспадне стойността на пасивите на фонда по
чл. 12, ал. 2. В стойността на нетните активи се
включва стойността на резерва за гарантиране
на минималната доходност, формиран съглас-
но чл. 193, ал. 7 от Кодекса за социално осигу-
ряване.
Чл. 14. Всички разходи, свързани с оценката
на активите и пасивите на фонд за допълнител-
но пенсионно осигуряване, са за сметка на пен-
сионноосигурителното дружество, управляващо
фонда.